# Página 30 - Letras Galegas 2013. Guía Secundaria

Versión de HTML Básico
“
Sen ir máis lonxe
é un monólogo que, interpretado polo propio Vidal Bolaño, foi estreado, en 1999, por
Teatro do Aquí, e publicado en 2002. Nesta ocasión, o dramaturgo e actor, o pallaso do nariz vermello,
interprétase a si mesmo nunha visita á cripta do Apóstolo Santiago para lle pedir algunhas explicacións
ao santo. Resulta unha emotiva reflexión en que se mesturan elementos autobiográficos con notas de
humor que rompen a intensidade emocional. De novo encontramos o clientelismo político do goberno
galego, a submisión da prensa ao poder e, xa que logo, o papel antisocial e inxusto dos xerarcas da Igrexa
católica. O cinema, como referente, leva o espectador aos soños frustrados do cineasta que non puido
ser, ás orixes do escritor, aos anos do Cine Salón Teatro, de Santiago de Compostela, en sesión continua,
onde un rapaz de doce anos podía traballar, mais non podía ver unha película que estivese catalogada
pola censura para “Mayores de 16 años” e, en consecuencia, acababa na comisaría. O tabaco, e as súas
consecuencias na saúde, incorpóranse como subtema neste precioso monólogo” (Tato 2013: 64-65).
“Nun momento da historia coma este, tan cheo de falsos profetas, de apóstolos dunha comunicación
inexistente, de predominio absurdo e comenenciudo da imaxe fronte á palabra oral ou á letra impresa,
non estaría de máis devolverlles a voz aos poetas. Arrincarlles á confusión e ao bruído atordoante, un
recuncho de dignidade polo que fose posible escoitar a súa voz sosegada, firme, certa. Polo que fose
posible achegarse sen intermediacións innecesarias, sen subterfuxios, sen adulteracións que reneguen
vergoñosamente da súa condición orixinaria, a palabra dos dramaturgos enunciada por eles mesmos,
nun momento, nunha lingua, e nuns espazos irrepetibles e concretos” (RVB en Quintáns 2013: 17).
Actividades
1. Observa o cartel e di que teñen en común todas as imaxes.
> Para que emprega Roberto o nariz de pallaso?
> Que é un bufón? Cal é a súa orixe? E a súa relación co poder?
c a r t e l
8
O nariz de pallaso
O bufón
30
Página 31
Página 29

Letras Galegas 2013

1...,20,21,22,23,24,25,26,27,28,29 31,32,33,34,35,36,37,38,39,...40